stanford-oval/wikipedia huggingface dataset:
Koložo
Vesistösuhteita

Koložo sijaitsee Kudkan valuma-alueella. Kudka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee pieniä ojia ylärinteen puolelta. Sen laskuoja lähtee järven länsipäästä ja oja kiertää läheisen Izgožkan tekojärven lounaispäähän, jonne se laskee. Alueen järvet luetaan kuuluvaksi Kudkan sivujoen Izgožkan valuma-alueeseen. Järven valuma-alueen pinta-ala on lähteestä riippuen 20,7  tai 13,5 neliökilometriä .
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4 5  Teksti on osittain käännös venäjänkielisestä artikkelista ru:Коложо, jonka tiedot on vielä tarkistamatta muista lähteistä.
Käännös suomeksi
Kurkijärvi (Espoo)

| Kurkijärvi |
| --- | --- |
Valtiot:  Suomi 
Paikkakunta:  Espoo
Koordinaatit:  60°19′11″N, 24°44′32″E
Järvinumero:  81.055.1.014 
Mittaustietoja
Pinnankorkeus:  42,2 m 
Rantaviiva:  0,9 km 
Pinta-ala:  0,048 km² 
 fiKurkijärvi 
Kurkijärvi on vajaan viiden hehtaarin laajuinen järvi koillisessa Espoossa Lahnuksen ja Kalajärven kaupunginosien rajalla. Kurkijärvi on järvisyydeltään runsaan Pohjois-Espoon itäisimpiä vakavesiä. Sen naapurijärviä ovat lounaassa sijaitsevat Luukinjärvi ja Kalajärvi. Länsiluoteessa on Lahnuksen Myllyjärvi. Vantaan raja kulkee Kurkijärven koillispuolitse.
Kurkijärveä ympäröi verraten luonnontilainen ja ekologisesti monimuotoinen metsäalue. Metsä on kuusivaltaista kangasmetsää ja kalliomännikköä. Siellä täällä on vaatimattomia räme- ja korpipainanteita. Kurkijärven pohjoispuolella on avoluhta. Metsäalueella on eräitä uhanalaisia lajeja, kuten punakarakääpä, valkorihmakääpä ja mesipillikääpä. Linnustoa edustavat muun muassa pohjantikka, pyy ja tiltaltti.
Aiheesta muualla

Visitespoo.fi: Tremanskärrin luonnonsuojelualue (Arkistoitu – Internet Archive)
Suomen lintuatlas: Ruutu 669:337, Espoo Kurkijärvi
Ilmatieteenlaitos: Sääennuste Kurkijärvi, Espoo
Kurkijärvi, Uusimaa, Finland — Sunrise, Sunset, and Daylength
Kuolan saamelaisten saamenpuku

Kiltinänsaamelainen Nina Afanasjeva saamenpuku päällään. Päässään hänellä on šaamšiǩ.
Kuolan saamelaisten saamenpuku on kuolansaamelaisten käyttämä saamenpuku.
Materiaali

Alkuperäinen kuolansaamelaisten pukujen raaka-aine oli nahka, sekä peuran- ja poron- että lampaannahka. Kun rikkaimmilla kuolansaamelaisilla alkoi olla varaa ostaa verkaa ja sarkaa, kangas vähitellen syrjäytti nahan saamenpuvun materiaalina. Nahan hylkäämiseen on ollut myös käytännöllisiä syitä, kuten nopeasti romahtanut villipeurakanta, jonka vuoksi nahkojen saanti oli hankalaa.
Saamenpuvun kehitys > Puvun venäläistyminen

Ennen 1800-luvun jälkipuoliskoa naiset hylkäsivät perinteisen päähineensä ja siirtyneet käyttämään sorokka-tyyppistä päähinettä, šaamšiǩia, jonka otsamus imitoi sorokan koristeluja, mutta oli tehty helmikirjonnalla. Suvulla tai perheellä saattoi olla "omat" helmikirjontamallinsa, joten päähineestä näki, mihin perheeseen tai siidaan nainen kuului. Monet näistä helmikirjontamalleista ovat saaneet vaikutteita ortodoksisista kirkkotekstiileistä ja ikoneista.
Kuolansaamelaisten perinteinen takkimalli jupa muistuttaa leikkaukseltaan vastaavia Suomen saamelaisten verka- ja sarkatakkeja. 1800-luvun jälkipuoliskolla venäjänsaamelaiset luopuivat vähitellen jupasta, ja naiset rupesivat pukeutumaan karjalaisten ja pohjoisvenäläisten sarafaaniin eli olkainhameeseen, röijyyn ja esiliinaan. Pukuun kuuluu myös helmikoristeinen vyö. Miehet ottivat käyttöön venäläistyyppiset vaatteet vielä naisia aikaisemmin. Ainoastaan poronhoitajat käyttivät poronnahkaisia vaatteita työssä.
Saamenpuvun kehitys > Vaikutteet komeilta ja nenetseiltä

Myöhemmin venäjänsaamelaiset omaksuivat alueelle 1880-luvulla muuttaneilta komeilta ja nenetseiltä turkispukimet. Saamelaisten oma avonainen poronnahkainen takki vaihdettiin umpinaiseen maalitsaan, kun taas jalkineiksi ja säärystimiksi otettiin burkit ja pimit, jotka koristeltiin applikoimalla.
Saamenpuvun kehitys > Paluu perinteiseen pukuun

Etninen identiteetti on voimakkaasti elpynyt venäjänsaamelaisilla, ja saamenpukujen käyttö on lisääntynyt huomattavasti 1990-luvun aikana. Monet venäjänsaamelaiset ovat hylänneet sarafaanit ja šaamšiǩit ja alkaneet taas pukeutua perinteiseen jupaan, joka on usein koristeltu myös helmiompeluilla. Puvun koristelulla voi olla yksilöllinen tai mytologinen merkitys. Puvun koristeluihin voidaan sisällyttää esimerkiksi erilaisia kiviä, jotka symboloivat parantavia voimia. Sekä naiset että miehet käyttävät jupaa. Myös Luujärven saamelaisten esiintymisryhmät, kuten Ojjar, käyttävät saamenpukuja esiintymisasuina.
Leopard

Leopard tarkoittaa muun muassa seuraavia:
FS Léopard (1924), hävittäjä
Leopard (1635), 34-tykkinen alus
HMS Leopard (1659), 54-tykkinen alus
HMS Leopard (1672), 6-tykkinen polttolaiva
HMS Leopard (1703), 54-tykkinen neljännen luokan alus
HMS Leopard (1741), 50-tykkinen neljännen luokan alus
HMS Leopard (1790), 50-tykkinen neljännen luokan alus
HMS Leopard (1794), 4-tykkinen alus
HMS Leopard (1850),puurunkoinen siipiratasfregatti
HMS Leopard (1897), Avon-luokan torpedovenehävittäjä
HMS Leopard (F14), Leopard-luokan fregatti
Leopard 1, saksalainen panssarivaunu
Leopard 2, saksalainen panssarivaunu
Leopard 6 Litre Roadster, puolalainen urheiluautomalli
Leopard Automobile, puolalainen autotehdas
Kyah Simon

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kyah Pam Simon 
Syntymäaika: 25. kesäkuuta 1991 (ikä 33)
Syntymäpaikka:  Blacktown, Australia
Pelipaikka: Hyökkääjä
Pituus: 164 cm 
Seura
Seura: Tottenham Hotspur
Seurat
| Vuodet | Seura | O | (M) |
| 2008–2009 | Central Coast Mariners | - | (5) |
| 2009–2013 | Sydney FC | 41 | (22) |
| 2012–2013 | Boston Breakers | 17 | (4) |
| 2013–2014 | Western Sydney Wanderers | 0 | (0) |
| 2014– | Sydney FC | 3 | (1) |
Maajoukkue
| 2007– | Australia | 111 | (29) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2015 .  Maajoukkueuran tilastot päivitetty 16. heinäkuuta 2023 .
Kyah Pam Simon (s. 25. kesäkuuta 1991 Blacktown) on australialainen jalkapalloilija. Hän edustaa seurajoukkuetasolla englantilaista Tottenham Hotspuria. Hän on edustanut urallaan myös muun muassa Central Coast Marinersia, Western Sydney Wanderersia, Sydney FC:tä, Boston Breakersia ja PSV Eindhovenia. Simon on voittanut W-Leaguen mestaruuden 2009 ja 2013 sekä teki kaudella 2010–2011 sarjassa eniten maaleja.
Simon on pelannut Australian maajoukkueessa 111 ottelua ja tehnyt niissä 29 maalia. Hän on edustanut Australiaa vuosien 2011 ja 2015 MM-kilpailuissa. Simon oli ensimmäinen aboriginaali, joka teki maalin Australian maajoukkueessa.
Kyah Simonin pikkuserkku Gema Simon on myös maajoukkuejalkapalloilija.
Lauren Reed

| Lauren Reed |
| --- | --- |
Luoja(t):  J. J. Abrams
Näyttelijä(t):  Melissa George
Ensi- esiintyminen:  Jaksossa 3.02 "Succession"
Viimeinen esiintyminen:  Jaksossa 3.22 "Resurrection"
Henkilötiedot
Koko nimi:  Lauren Reed
Ammatti:  NSC, Liitto
Sukupuoli:  nainen
Suhteet
Tutut:  Michael Vaughn (entinen aviomies)   Julian Sark (entinen rakastaja)
Infobox OKVirheellinen NIMI-arvo: 
Lauren Reed on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Melissa George.
Hahmon tarina

Lauren Reed tulee sarjaan kolmannella tuotantokaudella. Hänen vanhempansa ovat senaattori George ja Olivia Reed. Lauren työskentelee NSC:lle ja tekee yhteistyötä CIA:n kanssa. Hän halusi kenttäagentiksi, mutta ei omannut tarpeeksi pätevyyttä siihen. Sydney Bristow'n lavastetun kuoleman jälkeen hänen poikaystävänsä Michael Vaughn jatkoi elämäänsä eteenpäin ja meni naimisiin töiden kautta tapaamansa Laurenin kanssa.
Kun Sydney kaksi vuotta ”kuolemansa” jälkeen palaa takaisin kuvioihin, naiset eivät tule toimeen. Lauren epäilee entisellä pariskunnalla olevan vielä tunteita toisiaan kohtaan. Myöhemmin paljastuu, että Sydney oli kahden vuoden poissaolonsa aikana tappanut diplomaatti Andrian Lazareyn, mikä oli todellisuudessa lavastus. Lauren antaa Sydneyn ilmi ja Sydneyltä kidutetaan tietoja NSC:n vankilassa. Myöhemmin Lauren päättää kuitenkin auttaa pelastamaan Sydneyn. Naiset alkavat vähitellen hyväksyä toisensa ja tekevät tiivistä yhteistyötä jahdatessaan terroristijärjestö Liittoa.
Myöhemmin Lauren paljastuu Liiton vakoojaksi. Hän murhaa Lazareyn ja myöhemmin häntä käsketään murhaamaan isänsä, joka sai tietää totuuden tyttärensä toimista. Lauren ei itse kyennyt suorittamaan tehtävää, joten hänen äitinsä Olivia surmasi miehensä, paljastaen itse olevansa myös Liiton leivissä. Lauren myös rakastuu kollegaansa Julian Sarkiin. Hänen pelinsä paljastuu CIA:ssa, minkä jälkeen hän pakenee. Petetty Vaughn janoaa kostoa ja alkaa pakkomielteisesti etsiä vaimoaan. Sydney jäljittää Laurenin ja joutuu alakynteen taisteltuaan hänen kanssaan, mutta Vaughn ehtii väliin ja ampuu Laurenin.
Käänteinen asuntokauppa

Käänteinen asuntokauppa tai käänteinen asuntolaina on yleensä pankkien harjoittamaa toimintaa. Se tarkoittaa sitä, että pankki ostaa asunnon, ja entinen omistaja jää asuntoon asumaan vuokralle. Suomessa käänteistä asuntokauppaa harjoittaa myös muutama yksityinen yritys.
Pankit antavat lisäksi käänteistä asuntolainaa, toisin sanoen asunnon omistaja saa asuntoaan vastaan asunnon nykyarvon mukaisen lainan, joka maksetaan pois, kun asunto myydään. Käänteistä asuntolainaa voidaan käyttää joustavasti mihin vain, sillä se on käytännössä vakuudellista kulutusluottoa.
Lainan tai kaupan kohteeksi ei käy omakotitalo, jossa ongelmana ovat hoitokulut.
Kreikkalais-baktrialainen kuningaskunta

| Kreikkalais-baktrialainen kuningaskunta > 250 eaa.–125 eaa. |
| --- | --- |
   Kuningaskunta laajimmillaan noin vuonna 180 eaa. 
Valtiomuoto:  Monarkia
Pääkaupunki:  Baktra
Edeltäjä:  Seleukidien valtakunta
Seuraaja:  Kušan-valtakunta
Kreikkalais-baktrialainen kuningaskunta käsitti Baktrian ja Sogdianan, eli nykyisen Afganistanin pohjoisosan ja osia Keski-Aasiasta. Se sai alkunsa sen jälkeen kun Aleksanteri Suuri valloitti alueen ja perusti sinne kaupunkeja. Kuningaskunta oli hellenistisen maailman itäisin kolkka. Kuningaskunta riistäytyi seleukidien hallinnasta vuonna 250 eaa. ja se tuhoutui paimentolaiskansojen hyökkäyksissä noin vuonna 125 eaa.
Kreikkalais-baktrialaiset kuninkaat > Diodotoksen hallitsijasuku

Hallitsivat Baktriaa, Sogdianaa, Ferghanaa, Arakhosiaa.
Diodotos I (hallitsi noin 250 eaa.–240 eaa.)
Diodotos II (hallitsi noin 240 eaa.–230 eaa.), Diodotos I:n poika
Kreikkalais-baktrialaiset kuninkaat > Euthydemoksen hallitsijasuku

Hallitsivat Baktriaa, Sogdianaa, Ferghanaa, Arakhosiaa. Euthydemoksen seuraajat valloittivat alueita Intiasta, mutta heidät syrjäytettiin Baktriassa jossa Eukratideen hallitsijasuku otti vallan noin vuonna 170 eaa. Heidän alueensa jaettiin myös pienempiin osiin joita hallitsivat omat kuninkaat.
Euthydemos I (hallitsi noin 223 eaa.–200 eaa.), syrjäytti Diodotos II:n
Demetrios I (hallitsi noin 200 eaa.–180 eaa.), Euthydemos I:n poika
Kuninkaat jotka hallitsivat Baktriassa:
Euthydemos II (hallitsi noin 180 eaa.), Demetrioksen poika
Antimakhos I (hallitsi ehkä 180–165 eaa.), Demetrioksen veli, Eukratides I syrjäytti hänet.
Kuninkaat jotka hallitsivat Paropamisadesta, Arakhosiaa, Gandharaa, Punjabia:
Pantaleon (hallitsi noin 190-luku tai 180-luku eaa.)
Agathokles (hallitsi noin 180–170 eaa.)
Apollodotos I (hallitsi noin 175–160 eaa.)
Antimakhos II Nikeforos (hallitsi noin 160–155 eaa.)
Demetrios II (hallitsi noin 155–150 eaa.)
Menandros (hallitsi noin 150–135 eaa.).
Menadrosta seurasivat intialais-kreikkalaiset kuninkaat.
Kreikkalais-baktrialaiset kuninkaat > Eukratideen hallitsijasuku

Eukratides syrjäytti Antimakhos I:n ja hänen hallitsijasukunsa hallitsi Baktriaa ja Sogdianaa.
Eukratides I (hallitsi noin 170–145 eaa.)
Platon (hallitsijakumppani noin 166 eaa.)
Eukratides II (hallitsi noin 145–140 eaa.)
Heliokles I (hallitsi noin 145–130 eaa.)
Heliokles I oli viimeinen kreikkalais-baktrialainen kuningas. Yuezhi-heimo valtasi Baktrian noin 126 eaa.
Korinttilainen pylväs Ai Khanumista.
Vanhaa miestä esittävä veistos.
Baktrian ensimmäinen kuningas Diodotos kultakolikossa.
Menandroksen lyömä kolikko. Menandros oli buddhalainen ja hänet tunnetaan buddhalaisessa perinteessä usein esiintyvänä hahmona Milinda.
Käännösautomaatio

Käännösautomaatio tarkoittaa tietokoneohjelman käännöksen ja siihen liittyvien toimintojen automatisointia: lähdekoodin käännös ohjelmiksi ja kirjastoiksi, binääritiedoston paketointi paketinhallintajärjestelmälle ja testaamisen automatisointi.
Historiallisesti varhainen käännösautomaatio on toteutettu makefile-tiedostojen avulla. Nykyisin automaatiota on kahta lajia:
käännösautomaatiosovellus
Työkalut kuten make, rake, CMake, MSBuild, Ant, Maven ja niin edelleen.
käännösautomaatiopalvelin
Verkkosovelluksen avulla ohjattava palvelinsovellus, joka toimii ajastetusti tai herätepohjaisesti; jatkuvan integraation palvelin on eräs käännösautomaatiopalvelimen tyyppi.
Käännösautomaation etuna on päivittäisten aikaa vievien ja itseään toistavien tehtävien vähentäminen. Käännösautomaatio on keskeinen osa jatkuvan integraation ja jatkuvan toimituksen kanssa, mutta itsenään se helpottaa standardoimaan ja poistamaan eroja käännöksistä sekä dokumentoimalla keskeisiä osia. Ohjelmointiympäristö voi tehdä osan asioista, mutta kehittäjien tietokoneet ovat erilaisia joka voi johtaa erilaisiin käännöksiin samasta koodista. Manuaalisesti tehdyt käännökset voivat olla puutteellisia kun uusimpien muutoksien haku unohtuu: automaatio varmistaa, että aina käytetään versiohallinnassa ja vain siellä olevia muutoksia. Yksikkötestaamisen suorittaminen voi jäädä ihmiseltä tekemättä.
Käännös suomeksi
Koivisto (kauppala)

| Koivisto> Entinen kunta – luovutettu Neuvostoliitolle |
| --- | --- |

 sijainti 
Sijainti:  60°22′N, 28°37′E
Lääni:  Viipurin lääni
Maakunta:  Karjalan historiallinen maakunta
Kihlakunta:  Rannan kihlakunta
Kuntanumero:  268
Perustettu:  1927
– emäpitäjä:  Koiviston mlk
Lakkautettu:  1948 (luovutettu Neuvostoliitolle 1944)
Pinta-ala:  23,30 km²   (12.3.1940)
– maa:  23,30 km²
Väkiluku:  2 272   (1939)
– väestötiheys:  97,51 as./km²
Koiviston epävirallinen perinnevaakuna.
Koivisto (ruots. Björkö, vanhimmissa lähteissä Berkö) oli Suomeen kuulunut kauppala Viipurin läänissä Karjalankannaksella. Vuonna 1927 perustettu kauppala sijaitsi Suomenlahden rannalla, Viipurinlahden suulla. Koiviston alue luovutettiin sotien jälkeen Neuvostoliitolle, ja kauppalan alueella sijaitsee nykyään Leningradin alueeseen kuuluva Koiviston eli Primorskin kaupunki (ven. nimi muutettu 1948).
Koiviston kauppalan pinta-ala oli 24 km² (1936) ja sitä ympäröi joka puolelta Koiviston maalaiskunta, josta kauppala oli lohkottu. Koivisto oli Rannan kihlakunnan keskus. Väkiluku oli noin 2 200 henkeä.
Koiviston kauppalan alueella sijaitsi Koiviston kirkko, sairaala, 5-luokkainen yhteiskoulu, merikylpylä, pankkeja sekä monenlaisia liike- ja teollisuusyrityksiä.
Lukuvuonna 1937–1938 kauppala oli jaettu 2 koulupiiriin.
Koivistolla ja Koiviston maalaiskunnalla oli yhteinen evankelis-luterilainen seurakunta.
Nimi

Koiviston vanha ruotsinkielinen nimi Berkö on oletettavasti peräisin muinaisruotsin sanasta berk, birk = kauppa ja siis merkinnyt "Kauppasaarta". Se viittaa paikan ikivanhaan tärkeyteen kauppapaikkana.
Liikenne

Koiviston kauppalan alueella Möllikänniemessä oli Itä-Suomen paras merisatamapaikka, joka mainitaan ensimmäisen kerran jo 1268 Berjozovskoje-nimellä.
Sataman paikka on ihanteellinen. Mantereen edustan saaristo suojasi sitä tuulilta ja aallokolta ja merivirrat pitivät sen sulana muita Itä-Suomen satamia pitempään ja sinne johti 9 m syvä väylä. Koiviston kauppalan satama muodostikin yhdessä Koiviston maalaiskunnan puolella sijainneen Makslahden sataman kanssa Suomen kuudenneksi suurimman sataman ja viidenneksi suurimman vientisataman vuonna 1933, jolloin vienti ja tuonti olivat yhteensä 387 250 tonnia.
Koivisto yhdistettiin Suomen rataverkkoon vuonna 1916, jolloin Terijoen–Koiviston-rata valmistui. Vuonna 1925 puolestaan valmistui rataosa Koivistolta Viipuriin
Syntyperäinen koivistolainen Toivo Tommola (s. 1892) aloitti linja-autoliikenteen harjoittamisen vuonna 1928. Yhtiö muutti vuonna 1940 Lahteen, mutta kotipaikkakunta elää vielä nykyäänkin yhtiön nimessä. Koiviston Auto Oy on nykyisin Suomen suurimpia linja-autoyhtiöitä.
Historia > Kauppalan perustaminen

Koiviston kirkonkylästä ja Kotterlahden kylästä suunniteltiin taajaväkistä yhdyskuntaa jo vuonna 1916. Tuolloin katsottiin, että kyseinen alue oli satamaliikenteen ja tiheän asutuksen johdosta muusta kunnasta taloudellisesti ja sosiaalisesti erillinen, minkä takia sen asioita ei pystytty ratkomaan parhaalla mahdollisella tavalla Koiviston kunnan yhteydessä. Ensimmäinen maailmansota kuitenkin aiheutti suunnitelman toteuttamatta jättämisen. Uudelleen asiaa lähdettiin ajamaan 1920-luvun puolivälissä ja vuonna 1927 Koiviston kirkonkylästä ja Kotterlahden kylästä muodostettiin kauppala.
Historia > Britannian sotavoimat Koivistossa

Vuonna 1919 Iso-Britannia toi Suomen pyynnöstä joukkoja Koivistolle, jotka hyökkäsivät sittemmin Neuvosto-Venäjälle. Koivistolaiset kävivät kauppaa britannialaisten kanssa. Briteiltä ostettiin viskiä ja tupakkaa, vaikka kieltolaki oli voimassa. Suomen ja Britannian hyökkäys Pietriin tyrehtyi, mutta punalaivasto lamautettiin.
Aiheesta muualla

Luovutetun Etelä-Karjalan pitäjät
Koivisto ja Koiviston maalaiskunta. luovutettukarjala.fi
Koivisto kuvina. luovutettukarjala.fi
Jukanen, Sulo & Karppinen, K. A. & Hilska, Unto & Näräkkä, Tuomas & Pulli, Erkki & Penttinen, Maija & et al.: Pitäjä pitäjältä - Koivisto, maalaiskunta ja kauppala, 1970, nro 37, liite (9).  Karjala -lehti. Artikkelin verkkoversio. (pdf) Viitattu 28.6.2018.
Suomen Neuvostoliitolle 1940-luvulla luovuttamat alueet
| Kokonaan luovutetut kunnat |
| --- | --- |
kaupungit:  Käkisalmi | Sortavala | Viipuri
kauppalat:  Koivisto | Lahdenpohja
maalaiskunnat:  Antrea | Harlu | Heinjoki | Hiitola | Impilahti | Jaakkima | Johannes | Kanneljärvi | Kaukola | Kirvu | Kivennapa | Koiviston maalaiskunta | Kuolemajärvi | Kurkijoki | Käkisalmen maalaiskunta | Lavansaari | Lumivaara | Metsäpirtti | Muolaa | Petsamo | Pyhäjärvi Vpl | Rautu | Ruskeala | Räisälä | Sakkola | Salmi | Seiskari | Soanlahti | Sortavalan maalaiskunta | Suistamo | Suojärvi | Suursaari | Terijoki | Tytärsaari | Uusikirkko | Valkjärvi | Viipurin maalaiskunta | Vuoksela | Vuoksenranta | Äyräpää
Osin luovutetut kunnat
sodan jälkeen muihin kuntiin yhdistetyt:  Jääski | Korpiselkä | Pälkjärvi | Säkkijärvi | Vahviala
toimintaansa vuoden 1948 jälkeen jatkaneet:  Ilomantsi | Inari | Kitee | Kuusamo | Lappee | Nuijamaa | Parikkala | Rautjärvi | Ruokolahti | Saari | Salla | Simpele | Tohmajärvi | Vehkalahti | Virolahti | Uukuniemi | Värtsilä | Ylämaa
Vuokra-alueeseen sisältyneet kunnat
kokonaan:  Hanko
osin:  Bromarv | Degerby | Espoo | Inkoo | Kirkkonummi | Siuntio
Yksittäisiä mainittavia paikkoja luovutetuilla alueilla
 :  Elisenvaara | Enso | Ihantala | Ilmee | Kolosjoki | Konevitsa | Kyyrölä | Liinahamari | Pitkäranta | Pölläkkälä | Uuras | Valamo
Ilmakuva Koiviston kirkolta vuodelta 1934
Rantatie – Vanha postikortti Koivistolta
Hääväkeä Koivistolla 1938
Koiviston kirkko kesällä 2000. Kirkon yläkerrassa on pieni huone joka on paikallisen luterilaisen seurakunnan käytössä, muuten rakennus ei ole kirkollisessa käytössä
KySat

KySat-1 oli Kentucky Space-konsortion kehittämä 1U-kokoinen CubeSat (1kg), jonka laukaisu epäonnistui 4. maaliskuuta 2011 Taurus-kantoraketilla. Satelliitin suunniteltu toiminta-aika oli 18-24 kuukautta.
Satelliittikonsortiossa on useampi kentuckyläinen yliopisto. Numero viittaa siihen, että konsortio aikoo tehdä useampia satelliitteja.
Aiheesta muualla

KySat-1 - Building a Future overhead Kysat.typepad.com.  7.4.2010. Viitattu 24.08.2018. Satelliitin sivusto
Lauren Socha

| Lauren Socha |
| --- | --- |
 Lauren Socha vuonna 2011.
Henkilötiedot
Syntynyt: 9. kesäkuuta 1990 (ikä 34) Derby, Englanti
Ammatti:  näyttelijä
Näyttelijä
Aktiivisena:  2006–
Merkittävät roolit:  Kelly Bailey (Misfits)
Aiheesta muualla
IMDb 
Lauren Marie Socha (s. 9. kesäkuuta 1990) on brittiläinen näyttelijä, joka tunnetaan parhaiten Kellyn roolista sarjassa Misfits.
Vuonna 2010 Socha oli ehdokkaana Bafta-palkinnon saajaksi naissivuosasta televisioelokuvassa The Unloved. Seuraavana vuonna hän sai Bafta-palkinnon roolistaan Misfitsissä.
Filmografia

| Vuosi | Nimi | Rooli | Huomioita |
| --- | --- | --- | --- |
| 2006 | Scummy Man | Nina | lyhytelokuva |
| 2009 | The Unloved | Lauren | Televisioelokuva; Bafta-ehdokkuus parhaasta naissivuosasta |
| 2009–2011 | Misfits | Kelly | Televisiosarja |
| 2010 | Five Daughters | Dawny | Televisiosarja |
| 2010 | 71 Degrees North | Oma itse | TV-sarja |
Kurkijoen kihlakunta

Kurkijoen kihlakunta (ruots. Kronoborgs härad) oli yksi Viipurin läänin kihlakunnista. Kihlakunta käsitti historiallisen Karjalan maakunnan keskiosan eli Keski-Karjalan eteläiset kunnat, ja samalla myös Laatokan Karjalan eteläisimmät kunnat. Vastaavasti Keski-Karjalan pohjoiset kunnat kuuluivat Sortavalan kihlakuntaan.
Historia

Kihlakunta perustettiin vuonna 1863, ja alkujaan siihen kuuluivat Jaakkiman, Kurkijoen ja Parikkalan kunnat. Vuoden 1923 alusta lukien aloitti toimintansa Simpeleen kunta, kun Kivijärven ja Änkilän kylät olivat irtautuneet Parikkalasta.
Samaisena vuoden (1923) alussa myös Lumivaara erosi Jaakkimasta omaksi kunnaksi. Lumivaaran kunta tuli käsittämään kymmenen entistä Jaakkiman kunnan kylää: Harvio, Huhtervu, Ihala, Kalksalo, Kesvalahti, Kostamojärvi, Kuhkaa, Kumola, Oinaanvaara ja Tervajärvi.
Jaakkimasta erosivat vielä Sieklahden ja Lahdenpohjan kylät muodostaen vuoden 1924 alusta toimintansa aloittaneen Lahdenpohjan kauppalan. Entisen suur-Parikkalan koilliset kylät itsenäistyivät vuonna 1929, jolloin perustettiin Saaren kunta.
Kihlakunta lakkautettiin vuonna 1945, koska suurin osa sen alueista eli Jaakkiman, Kurkijoen ja Lumivaaran kunnat sekä Lahdenpohjan kauppala kokonaisuudessaan olivat kuuluneet Neuvostoliitolle Moskovan välirauhassa luovutettuihin alueisiin. Parikkalan, Saaren ja Simpeleen kunnat, joiden alueista osa oli myös luovutettu Neuvostoliitolle, liitettiin osaksi Jääsken kihlakuntaa, joka jatkoi toimintaansa alueluovutuksista huolimatta.
Kihlakunta vuonna 1940

Vuonna 1940 Kurkijoen kihlakuntaan kuuluivat seuraavat kunnat:
Jaakkima
Kurkijoki
Lahdenpohjan kauppala
Lumivaara
Parikkala
Saari
Simpele
Kihlakunnan maapinta-ala oli 2 175,11 km² (1.1.1938), ja sen väkiluku oli 42 949 henkeä (31.12.1939).